Іван Іванавіч Бодзюл

Іван Іванавіч Бодзюл (; , Херсонская губерня — 27 студзеня 2013, Масква) — малдаўскі савецкі дзяржаўны дзеяч, у 1961—1980 — першы сакратар ЦК Камуністычнай партыі Малдавіі.

Скончыў Вайскова-ветэрынарную акадэмію РСЧА (1942), Найвысокую партыйную школу пры ЦК КПСС (1958). Доктар філасофскіх навук.

 Біяграфія 
Нарадзіўся  года ў сяле Аляксандраўка Елісаветградскага павета Херсонскай губерні (цяпер Вазнясенскага раёна Мікалаеўскай вобласці Украіны) у сялянскай сям’і. Скончыўшы ў 1937 годзе Вазнясенскі агратэхнікум (Мікалаеўская вобласць), працаваў старэйшым аграномам калгаса. У 1938—1942 — слухач Ваенна-ветэрынарнай акадэміі РСЧА (Масква), дзе ў 1940 годзе ўступіў у УКП(б).

Пасля сканчэння акадэміі ваяваў у рэгулярнай арміі: начальнік ветэрынарнай службы 127-га гвардзейскага артылерыйскага палка 59-й гвардзейскай стралковай дывізіі (1942—1944), начальнік ветэрынарнай службы 59-й гвардзейскай стралковай дывізіі 10-га гвардзейскага стралковага корпуса (1944—1945), начальнік ветэрынарнай службы 10-га гвардзейскага стралковага корпуса 40-ай арміі (1945—1946).

Пасля дэмабілізацыі, як этнічны малдаванін, быў скіраваны на партыйную і гаспадарчую працу ў Малдаўскую ССР:
 1946—1948 — старэйшы памочнік начальніка сельскагаспадарчай групы Савета Міністраў Малдаўскай ССР.
 1948—1951 — кантралёр Савета па справах калгасаў пры Урадзе СССР па Малдаўскай ССР.
 1951—1952 — 1-ы сакратар Кішынёўскага райкама КП(б) Малдавіі.
 1952—1954 — дырэктар Малдаўскага рэспубліканскага Дома агранома.
 1954—1956 — 1-ы сакратар Валанціраўскага райкама КП Малдавіі.
 1956 — 1-ы сакратар Аланешцкага райкама КП Малдавіі.

У 1956 годзе быў пераведзены ў Маскву:
 1956—1958 — слухач Вышэйшай партыйнай школы пры ЦК КПСС.
 1958—1959 — інструктар Аддзела арганізацыйна-партыйнай працы ЦК КПСС.

У 1959 годзе вярнуўся ў Малдавію: у 1959—1961 гадах — 2-і сакратар, з мая 1961 года па снежань 1980 года — 1-ы сакратар ЦК КП Малдаўскай ССР. У 1980—1985 гадах — намеснік старшыні Савета Міністраў СССР.

У 1961—1986 гадах — член ЦК КПСС; дэпутат Савета Саюза Вярхоўнага СаветаСписок депутатов Верховного Совета СССР 6 созываСписок депутатов Верховного Совета СССР 7 созываСписок депутатов Верховного Совета СССР 8 созываСписок депутатов Верховного Совета СССР 10 созываСписок депутатов Верховного Совета СССР 11 созыва 6—11 скліканняў (1962—1989) ад Малдаўскай ССР.

У маі 1985 года выйшаў на пенсію, жыў у Маскве і на дачы ў Падмаскоўі. Памёр 27 студзеня 2013 года.

 Спасылкі 
 Биография
 Кто есть кто в Правительствах СССР


Катэгорыя:Постаці Кішынёва
Катэгорыя:Нарадзіліся ў Мікалаеўскай вобласці
Катэгорыя:Палітыкі Малдовы
Катэгорыя:Члены ЦК КПСС
Катэгорыя:Дэпутаты Вярхоўнага Савета СССР 5-га склікання
Катэгорыя:Дэпутаты Вярхоўнага Савета СССР 6-га склікання
Катэгорыя:Дэпутаты Вярхоўнага Савета СССР 7-га склікання
Катэгорыя:Дэпутаты Вярхоўнага Савета СССР 8-га склікання
Катэгорыя:Дэпутаты Вярхоўнага Савета СССР 9-га склікання
Катэгорыя:Дэпутаты Вярхоўнага Савета СССР 10-га склікання
Катэгорыя:Дэпутаты Савета Саюза Вярхоўнага Савета СССР 11-га склікання
Катэгорыя:Дэпутаты Савета Саюза Вярхоўнага Савета СССР ад акруг Малдовы